شەفەق
نیوز/ پیاویگ وەناکاوەو بڕ گەورەیگ لە کۆکایین پەیا کرد، ک مەزەنە کریەێد نرخەگەی بڕەسێدە
٩٠ مەلیۆن جنێە ئیستەرلینی، ئەوەیش مەوقەی گەردینی لە کنار دەریا لە خوەرئاوای ویڵز.
پیاوەگە
لە کنار دەریاگە، نزیک ناوچەی ئیبیریستویت گەردیاد، هەنای دەیان کیسە پەیا کرد، ک جویر
زنجیرەیگ وەیەکەو بەسیانە، ئاوەگە ئەرا کنارەگە تەکانی داگە.
وەگورەی
رووژنامەی دەیلی مەیل بەریتانی، هەر یەک کیسە نزیکەی یەک کیلوگرام کۆکایین پەتی لەناوی
بویە.
پیاوەگە
ک نەخوازیە ناو خوەی ئاشکرا بکەێد، وتیە: لە گەردینیگ لە مەوقەی شەوەکیان زوییگ بویم،
هەنای چشتیگ لە کنار دەریاگە پەیا کردم، خوەشم هات بزانم چەس، هەنای رەسیمە نزیکی،
وەکوتپڕ زانستم چە هاناوی.
وتیش:
ژنیگ لەو ناوە تەلەفۆن پۆلیس کرد، ک دویای نیم ساعەت رەسین، وهەنای کیسەیلە واز کردن،
دیار بوی ک کۆکایین پەتیە، و گشت کیسەیل وەرەو دەیشت کڕانن، و بردنەیان.
وەگورەی
دویاترین هەڵسەنگاندن لە ئاژانس نەهیشتن تاوان نیشتمانی، بڕ بازرگانیکردن وە کۆکایین
لە بەریتانیا هەر رووژیگ وە زیاتر لە ٥،٧ مەلیۆن ئیستەرلینی مەزەنە کریەێد.
